open-index/open-wikipedia-markdown huggingface dataset:
Peter Benenson

**Peter BENENSON** (nasknome **Peter James Henry SOLOMON**), naskiĝis  en Londono (Unuiĝinta Reĝlando) kaj mortinta  en Oksfordo, estis angla advokato kaj fondinto de la NRO Amnestio Internacia.

## Biografio 
Sola filo de Harold Solomon kaj Flora Benenson, Peter Benenson naskiĝis en Londono de juda familio. Lia patro, armea oficiro, mortis kiam Benenson estis naŭ-jaraĝa. Dek ses-jaraĝe, kune kun samklasanoj, li helpis establi fondusojn por helpi orfajn infanojn viktimojn de la Hispana Enlanda Milito. Li prenis la nomon de Benenson kiel omaĝon al sia patrinflanka avo, Grigory Benenson.

Li tiam registriĝis en Balliol University, Oksfordo, sed la 2-a Mondmilito interrompis siajn studojn. De 1941 ĝis 1945, Peter Benenson laboris ĉe Bletchley Park, angla domego, kiu estis la ĉefsidejo de britaj spionservoj dum la dua mondmilito. Aliancitaj kriptologoj ĉi-tie deĉifris germanajn mesaĝojn koditajn per Enigma kaj la Maŝino de Lorenz. Peter Benenson renkontis sian unuan edzinon, Margaret Anderson, ĉi-tie. Post lia malmobilizado en 1946, Peter Benenson komencis praktiki sian profesion kiel advokato antaŭ ol aliĝi al la Laborista Partio. En 1957, kun grupo de advokatoj, li fondis "JUSTICE" (: *justeco*), organizon por la defendo de homaj rajtoj. En 1958, li konvertiĝis al katolikismo. La sekvan jaron, li malsaniĝis kaj demisiis por konvalesko en Italio.

En 1960, Peter Benenson estis ŝokata de gazeta artikolo, kiu rakontis la areston de du portugalaj studentoj kondamnitaj al sep jaroj da malliberejo pro tostado al libereco dum la diktatoreco de Salazar. Indigninta, li lanĉis en la ĵurnalo *The Observer* alvoko favore al "forgesitaj kaptitoj", en kiu la nocio "konscienckaptito" estis uzita unuafoje la 28an de majo 1961. La advokato tiam ricevis milojn da subtenaj leteroj. La alvoko, republikigita en tutmondaj ĵurnaloj, petis legantojn skribi leterojn por protesti kontraŭ la aresto de la du junuloj. Por kunordigi ĉi tiun kampanjon, Peter Benenson fondis la organizon Amnestio Internacia, en julio 1961, kun la helpo, inter aliaj, de Seán MacBride kaj Eric Baker.

Komence nomumita ĝenerala sekretario de Amnestio Internacia, Peter Benenson retiris sian kandidatecon en 1964 pro sia malbona sano. Li estis estro de la asocio ĝis 1996, antaŭ detiriĝi. Li mortis en 2005 en la John Radcliffe Hospital, Oksfordo, 83-jaraĝe.

## Premioj 
* Pac-premio de Ghandi en 1978
* Premio *Pride of Britain Awards* en 2001

## Referencoj 
Kategorio:Britaj homrajtaj aktivuloj
Kategorio:Personoj de Amnestio Internacia
Sterling Hayden

**Sterling Walter HAYDEN** (denaske **Sterling Relyea Walter**; 26a de Marto, 1916 – 23a de Majo, 1986) estis usona aktoro, verkisto, maristo, militisto kaj spiono dum la Dua Mondmilito. Kiel ĉefrolulo en plej de sia kariero, li specializiĝis en vakeraj kaj nigraj filmoj laŭlonge de la 1950-aj jaroj, en filmoj kiel tiuj de John Huston nome *The Asphalt Jungle* (1950), de Nicholas Ray nome *Johnny Guitar* (1954), kaj de Stanley Kubrick nome *The Killing* (1956). Li faris elstarajn duarangajn rolojn en la 1960-aj jaroj, eble plej memorinda kiel Generalo Jack D. Ripper en la filmo de Kubrick *Dr. Strangelove or: How I Learned to Stop Worrying and Love the Bomb* (1964).

La sukceso de Hayden pluis en la epoko de Nova Holivudo, per roloj kiel tiuj de irland-usona policano Captain McCluskey en la famega filmo de Francis Ford Coppola nome *The Godfather* (1972), de la alkoholema romanisto Roger Wade en la filmo de Robert Altman nome *The Long Goodbye* (1973), kaj la maljuna kamparano Leo Dalcò en la filmo de Bernardo Bertolucci nome *1900* (1976). Per distinga baritona voĉo kaj estante 196 cm alta, li havis imponan aperon kaj por protagonistaj kaj duarangaj roloj.

## Notoj 
## Bibliografio 
* Wanderer. New York: Knopf. 1963. ISBN 1-57409-048-8.
* Voyage: A Novel of 1896. New York: Putnam. 1976. ISBN 0-399-11665-6.

## Eksteraj ligiloj 
* 
* Biography with many photos
* Hayden related documents on his OSS service.  National Archives and Records Administration (150 MB)
* Literature on Sterling Hayden

Kategorio:Usonaj aktoroj
Johnny Guitar

***Johnny Guitar*** estas usona vakera drama filmo de 1954 reĝisorita de Nicholas Ray en kiu stelulas Joan Crawford, Sterling Hayden, Mercedes McCambridge, Ernest Borgnine kaj Scott Brady. La scenaro estis adaptita el romano de Roy Chanslor.

En 2008, *Johnny Guitar* estis elektita por konservado en la usona National Film Registry de la Kongresa Biblioteko kiel "kulture, historie aŭ estetike grava".

## Intrigo
Johnny Logan (Sterling Hayden), estas lerta pafisto, kiu ŝanĝis sian pafilon per gitaro. Kun tiu iras al la ludejo de Vienna (Joan Crawford), kie li trafas laboron kiel muzikisto kaj malnovan amon. Emma Small (Mercedes McCambridge) hatas Vienna ĉar Dancin' Kid (Scott Brady) preferas ŝin. Kiam okazas atako al la diliĝenco kaj la frato de Emma tiel estas mortinta, ŝi kulpigas Dancin' Kid kaj lian bandon. Li luktos por detrui Vienna kaj tis revo de prospero pro la fervojo. 

## Geaktoraro kaj roluloj
* Joan Crawford kiel Vienna
* Sterling Hayden kiel Johnny Guitar (Johnny Logan)
* Mercedes McCambridge kiel Emma Small
* Scott Brady kiel The Dancin' Kid
* Ward Bond kiel John McIvers
* Ben Cooper kiel Turkey Ralston
* Ernest Borgnine kiel Bart Lonergan
* John Carradine kiel Old Tom
* Royal Dano kiel Corey
* Frank Ferguson kiel Marshal Williams
* Paul Fix kiel Eddie
* Rhys Williams kiel Mr. Andrews
* Ian MacDonald kiel Pete
* Robert Osterloh kiel Sam

## Notoj
## Eksteraj ligiloj
**Johnny Guitar* eseo de Michael Schlesinger en la retejo National Film Registry https://www.loc.gov/static/programs/national-film-preservation-board/documents/johnny_guitar2.pdf
**Johnny Guitar* eseo de Daniel Eagan en America's Film Legacy: The Authoritative Guide to the Landmark Movies in the National Film Registry, A&C Black, 2010 , pp. 485-486 https://books.google.com/books?id=deq3xI8OmCkC&source=gbs_similarbooks
*Johnny Guitar Musical, oficiala retejo
* Brian W. Fairbanks en angelfire
* 

Kategorio:Usonaj filmoj
Kategorio:Vakeraj filmoj
Kategorio:Filmoj aperintaj en 1954
Kategorio:Anglalingvaj filmoj
Soleckij (distrikto)

La **distrikto de Solci** aŭ **Soleckij distrikto** () estas distrikto de la Novgoroda provinco, Rusio. La administra centro de la distrikto estas la urbo Solci. La loĝantaro de la distrikto en 2020 estis 13183 homoj.

## Priskribo 
La distrikto de Solci situas okcidente en la Novgoroda provinco. La areo de la distrikto estas 1422,91 km².

Sude kaj okcidente ĝi najbaras kun la Pskova provinco, norde kaj oriente – kun la distrikto de Ŝimsk, sud-oriente – kun la distrikto de Volot.

## Referencoj 
Kategorio:Distriktoj de Novgoroda provinco
Pamonjo

**Pamonjo** estas brazila bongustaĵo, ofta en la ŝtatoj de la nordoriento kaj ankaŭ en Gojaso, Mato-Groso, Minas-Ĝerajso, Paranao, San-Paŭlo kaj Tokantinoj. Ĝi probable devenas de indiĝena kuirarto.

## Etimologio
La nomo "pamonha" devenas de la vorto tupia ''pa'muñã*, kiu signifas "glueca".

En la libro *O dialeto caipira*, de Amadeu Amaral, oni aludas kaj al la *pamonha* kaj al la *curau''.

Populare, en Brazilo, iu maldiligenta, malrapida aŭ stulta estas nomata "pamonha".

## Preparado
La ĝenerala maniero prepari la kaĉon, komuna al pluraj receptoj, estas jena: la verda (ne matura) maizo estas raspita kaj la rezulta maso estas miksita kun lakto (aŭ kokosa lakto), salo (aŭ sukero), butero, cinamo kaj herboj. Ĉi tiu pasto estas metita en tubojn faritajn per la maizspika ŝelo mem (aŭ per banana folio), ligitaj ĉe la ekstremaĵoj. La pamonjoj estas kuiritaj ĝis ilia pasto atingas firman kaj molan konsistencon.

En la Brazila Mezokcidento ekzistas salita kaĉo, nomata sala kaĉo, plenigita de viando aŭ kolbaso, aŭ dolĉa kaĉo, kiu havas fromaĝon el Minas-Ĝerajso kiel plenigaĵon.

En la Brazila Nordoriento, la kaĉo estas preparita kun kokosa lakto. En aliaj regionoj, ĝi povas esti maiza kuko, kiu, kiam ĝi estas preta, estas envolvita en bananajn foliojn, kaj servata, ĝi estas dissolvita en akvo kaj sukero, ricevante la nomon "drinkaĵo de pamonjo".

## Pamonjo de Piracikabo
La pamonjoj de Piracicaba (Piracikabo) akiris famecon en la 1960-aj jaroj, kiam la komunumo fabrikis pli ol 5 000 pamonjojn ĉiutage por esti distribuataj tra la tuta ŝtato San-Paŭlo. Ili fariĝis tiel nacie konataj, ĉefe pro la vokoj de la laŭtparoliloj de vendistaj aŭtoj : "Pamonjoj, pamonjoj de Piracicaba estas la pura maiza kremo, venu provi mian sinjorinon ...".

La pamonjoj de Piracicaba jam estas parto de populara brazila kulturo kaj, nuntempe, ekzistas projektoj por eksporti la pamonjoj al aliaj landoj.

## Vidu ankaŭ 
* Tamalo
* Zongzio

## Bildaro

Dosiero:Pamonhas.jpg|Envolvitaj pamonjoj 
Dosiero:Pamonha3.JPG|Familia produktado de pamonjo
Dosiero:Pamonha (unwrapped).jpg|Malferma envolvaĵo de pamonjo

## Referencoj 
## Eksteraj ligiloj kaj noto 
* Pamonhas de Piracicaba
* Pamonhas de Caeté
* Pamonha é sabor do Vale
* O Sabor Junino 
* 

Kategorio:Brazila kuirarto
Giuseppe Pellizza da Volpedo

**Giuseppe Pellizza da Volpedo** (Volpedo, 28a de julio 1868 – samloke, 14a de junio 1907) estis itala pentristo.

Lia plej fama pentraĵo estas *Il quarto stato* (La kvara stato), de 1901, popularigita kiel fono de la komenca listo de la filmo Novecento, de Bernardo Bertolucci. Li memortigis estante 38-jaraĝa.

Li uzis la teknikon dividismo, nome pentrotekniko kreita per apudigo de malgrandaj punktoj de farbo laŭ specifa kolorteorio. Kvankam li ekspoziciis ofte, lia verkaro atingis popularecon nur post lia morto tra reproduktado en socialismaj gazetoj kaj laŭdon li ricevis el la kritikistoj laŭlonge de la 20-a jarcento.
400ra|eta|maldekstre|*Il Quarto Stato*, Museo del Novecento, Milano (1898-1901)

## Verkoj 
* *Il Quarto Stato* (1901) estas la plej fama verko de Pellizza kaj iĝis bone konata simbolo por progresemaj kaj socialismaj tendencoj en Italio, kaj tra tuta Eŭropo. La pentraĵo estas montrata dum la malferma listo de la filmo de Bernardo Bertolucci *1900* kaj estas nuntempe ekspoziciata en la *Museo del Novecento* en Milano. Frua versio estas en la Pinacoteca di Brera.
* *Fiumana* (Pinacoteca di Brera, Milano)
* *Ambasciatori della fame* (Civica Galleria d'Arte Moderna, Milano)
* *Il sole* (Galleria Nazionale d'Arte Moderna, Romo)
* *Carità cristiana*, (Pinacoteca Malaspina, Pavia)
* ''L'amore nella vita* (Privata kolekto, Lonedo)
* *Il sorgere del sole* (Privata kolekto, Turn)
* *Panni al sole* (Privata kolekto, Milano)
* *Passeggiata amorosa* (Pinacoteca Civica, Ascoli Piceno)
* *Prato fiorito'' (Galleria Nazionale d'Arte Moderna, Romo)
* *Statua a Villa Borghese* (Galleria Internazionale d'Arte Moderna, Venecio)
* *Lo specchio della vita* (Museo Civico, Torino)
* ''L'annegato* (Pinacoteca Civica, Alessandria)
* *Idillio primaverile* (Privata kolekto)
* *Il morticino'' (Museo d'Orsay, Parizo)
* *Sul fienile* (Privata kolekto)
* *Ricordo di un dolore* (Ritratto di Santina Negri) (Accademia Carrara, Bergamo)
* *La sfinge* (Privata kolekto, Volpedo)
* *Da Monleale* (Museo Studio di Pellizza da Volpedo, Volpedo)

## Bildaro 
## Referencoj 
## Literaturo 
* Davide Lacagnina, [Pellizza Da Volpedo](https://www.treccani.it/enciclopedia/pellizza-da-volpedo-giuseppe_(Dizionario-Biografico)/), Giuseppe, en Dizionario biografico degli italiani, vol. 82, Roma, Istituto dell'Enciclopedia Italiana, 2015. URL Alirita la 6an de marto 2021

## Eksteraj ligiloj 
* Museo Giuseppe Pellizza, Volpedo
* 

Kategorio:Italaj pentristoj
Kategorio:Sinmortigintoj
Dominique Sanda

**Dominique SANDA**, arta nomo de *Dominique Marie-Françoise Renée Varaigne* (Parizo, 11a de marto 1948)​ estas franca aktorino kaj iama modelo kiu aperis fotita en la gazetoj Vogue, Elle kaj Glamour. Kiel aktorino, ŝi elstaris en kelkaj ikonaj filmoj de la eŭropa kino de la 1970-aj jaroj. Ŝi estis unu de la konataj figuroj de tiu jardeko, laborinte por famaj reĝisoroj. Poste, ŝi elstaris kiel teatra aktorino en franca, itala kaj hispana.

Post labori por Robert Bresson en *Une femme douce*, ŝi faris elstaran kinkarieron laborante por pli ol 50 filmoj. Inter kiuj menciindas Novecento de Bernardo Bertolucci, *Al di là del bene e del male* de Liliana Cavani, aŭ ''L'eredità Ferramonti* de Mauro Bolognini.

Ekde 1993 laboris en teatro en Francio, Italio kaj Argentino; en la Teatro Colón estis Johana de Arko sur la ŝtiparo de Arthur Honegger en 2002. Ŝi estis reĝisorita de Robert Wilson en *Donna di mare* de Henrik Ibsen en 1999, *Un marido ideal* de Oscar Wilde en 1995, Hamlet, Madame Klein kaj aliaj teatraĵoj.

Ŝi edziniĝis al rumandevena profesoro el Argentino kaj pasigas grandan parton de sia tempo en la banloko José Ignacio, proksime de Punta del Este (Urugvajo) kaj veturas ofte al Parizo.

## Filmoj
* *La Konformisto*, 1970
* *Gruppo di famiglia in un interno*, 1974
* *Al di là del bene e del male'', 1977

## Notoj 
Kategorio:Francaj aktoroj
Adolphe Menjou

**Adolphe Jean MENJOU** (18a de Februaro, 1890 – 29a de Oktobro, 1963) estis usona aktoro. Lia kariero daŭris kaj por mutaj filmoj kaj por parolfilmoj. Li aperis en filmoj kiel tiu de Charlie Chaplin nome *A Woman of Paris*, en kiu li ludis la ĉefrolon; tiu de Stanley Kubrick nome *Paths of Glory* kun Kirk Douglas; de Ernst Lubitsch nome *The Marriage Circle*; *The Sheik* kun Rudolph Valentino; *Morocco* kun Marlene Dietrich kaj Gary Cooper; kaj *A Star Is Born* kun Janet Gaynor kaj Fredric March, kaj estis nomumita por Oskar-premio pro *The Front Page* en 1931.

Li estis katolika, kapitano de ambulancoj dum la Unua Mondmilito kaj ekstremdekstra ano de la Respublika Partio kaj arda opozicianto de la Demokrata Partio, kunlaboranto de la Komitato pri Kontraŭusona Aktiveco kaj akra kontraŭkomunisto de la konservativa *Motion Picture Alliance for the Preservation of American Ideals* kun John Wayne kaj Barbara Stanwyck inter aliaj. Pro siaj politikaj kredoj, li malbone rilatis ekzemple kun Katharine Hepburn, kun kiu li kunaperis en diversaj filmoj.

## Notoj 
## Eksteraj ligiloj 
* 
* Fotoj de Adolphe Menjou

Kategorio:Usonaj aktoroj
Kategorio:Usonaj kontraŭkomunistoj
Gennaro De Crescenzo

**Gennaro DE CRESCENZO** (naskiĝinta en Napolo en 1964) estas itala verkisto, historiisto, ĵurnalisto kaj arĥivisto. Li kunfondis la Movadon novburbonan.

La engaĝiĝema ĵurnalisto estas ekde julio 2018 ankaŭ honora civitano de Casalduni.

## Verkoj 
[eta|La Duka kastelo en Casalduni en [Kampanio; De Crescenzo estas ĝia honora civitano ekde la 2018-a jaro]]
* *L’altro 1799. I fatti*, Tempo Lungo, Napolo 1999
* *La difesa del regno*, Il Giglio, Napolo 2001
* *Le industrie del Regno di Napoli*, Grimaldi, Napolo 2002
* *Contro Garibaldi. Appunti per demolire il mito di un nemico del Sud*, Il Giglio, Napolo 2006
* *Ferdinando II di Borbone. La Patria delle Due Sicilie*, Il Giglio, Napolo 2009
* *Napoli. Storia di una città*, Iod, Napolo 2009
* *Malaunità*, Spazio Creativo, Napolo 2011
* ''I peggiori 150 anni della nostra storia. L'unificazione come origine del sottosviluppo del Sud*, Il Giglio, Napolo 2012
* *Megaride. Storia di una città*, Protagora Edizioni Scolastiche, Napolo 2013
* *Movimento Neoborbonico. I 20 anni che hanno cambiato la storia*, Passato&Futuro, Napolo 2013
* *Storia di un regno*, Protagora Edizioni Scolastiche, Napolo 2014
* *Il Sud dalla Borbonia felix al carcere di Fenestrelle. Perché non sempre la storia è come ce la raccontano*, Magenes, Milano 2014
* *La battaglia di Lauria: la memoria ritrovata. Una storia, un progetto, un evento*, Iod, Napolo 2016
* *Noi i neoborbonici. Storie di orgoglio meridionale*, Magenes, Milano 2016
* *Il libro dei primati del Regno delle Due Sicilie*, Editori Grimaldi, Napolo 2019

## Literaturo 
* Antonio Folle, "I Neoborbonici contro Wikipedia: Noi censurati per motivi ideologici, altro che libera enciclopedia" ĉe *Il mattino* (28.8.2019)
* Giovanni Greco, Gennaro De Crescenzo intervistato da ByoBlu ĉe *BelSalento* (15.6.2019)
* Goffredo Buccini, Federico Fubini, "I neoborbonici tra sovrani e sovranisti ĉe *Corriere della Sera* (12.10.2019)
* Il Talebano, "Memoria, orgoglio e riscatto – Intervista a Gennaro De Crescenzo" ĉe *Soldati del Re* (12.11.2020)

## Eksteraj ligiloj 
* Hejmpaĝo de la Movado novburbona
* Chi sono i neoborbonici ĉe *ByoBlu*
* *La sfida di Fenestrelle* ĉejutube
* *Gennaro De Crescenzo*  ĉe *Liberia Neapolis*
* *Gennaro De Crescenzo* ĉe *Academia''

## Notoj 
Kategorio:Italaj ĵurnalistoj
Kategorio:Italaj historiistoj
Kategorio:Italaj verkistoj
Kategorio:Napolo
Kategorio:Italaj politikistoj
(127532) 2002 WH9

**(127532) 2002 WH9** estas malgranda, malhela troja asteroido de Jupitero malkovrita la  en la kadro de la astronomia kampanjo *Near Earth Asteroid Tracking* elde la Observatorio de la Monto Palomar (proksime de San-Diego, Kalifornio, Usono).

Ĝi orbitas, kun malgranda orbita klineco, en la ĉirkaŭaĵo de la punkto de Lagrange L5 de la sistemo Suno-Jupitero; do estas ano de la tiel nomata «Troja Tendaro».

## Notoj kaj referencoj 
## Eksteraj ligiloj 
* 
* 
* 

Kategorio:Trojaj asteroidoj
Kategorio:Malkovrita de NEAT
Kategorio:Astronomiaj objektoj malkovritaj en 2002
En-tibi-herbario

[eta|Solanum lycopersicum - [tomato-bildo tre malnova: sekplantaro *En tibi* ĉe Naturalis-muzeo en Leiden]]
***En tibi perpetuis ridentem floribus hortum*** - el latinlingva heksametro konsistas la titolo de belega sekplantaro, t.e. partoj de 473 kreskaĵoj zorge presitaj kaj malkovrotaj inter kodeksaj paĝoj. Ĝi troviĝas hodiaŭ en Leiden.

Iam oni pensis ke ĝi datumas jam de 1542 dume nuntempaj esploristoj konvinkitaj estas ke ĝin kreis ĉirkaŭ la jaro 1558 la bolonja botanikisto Francesco Petrollini. Ĉu ĝi donacitis al imperiestro Ferdinando la 1-a malklaras. Ĉiuokaze certas ke ties nevo kaj imperiestra moŝto Rudolfo la 2-a konservis ĝin en Prago en kolekto sia de artaĵoj en 1611.

## Literaturo 
eta|150px|*Solanum melongena* el la menciita altvalorega herbario
* Anastasia Stefanaki i.a., "The En Tibi herbarium, a 16th century Italian treasure" ĉe *Botanical Journal of the Linnean Society* vol. 187 (2018) pp. 397–427
* Anastasia Stefanaki et al., "Breaking the silence of the 500-year-old smiling garden of everlasting flowers: The En Tibi book herbarium" ĉe *PLOS One* (26.6.2019)

## Eksteraj ligiloj 
* Antaŭparolo  et kaj bildoserio  ĉe Naturalis-muzeo

## Notoj 
Kategorio:Sekplantaroj
Kategorio:Aperis en 1558
Kategorio:Muzeoj en Nederlando
Ĵuano

**Ĵuano** ( Ĝi originis de la urbo *Moyobamba.*

La Ĵuano estus manĝaĵo kutime preparita por vojaĝantoj, ĉar povas esti konservita dum longa tempo sen sufero de ŝanĝo pro sia putriĝo..

Laŭ la Nacia Biblioteko de Peruo, la *juane* havas sian originon en la urbo Moyobamba, situanta en la Perua Amazonio.

## Priskribo 
eta|Ĵuanoj de kokaĵo ankoraŭ envolvitaj en biĵaofolioj
Ĵuano estas farita el rizo, kokaj pecoj; ĉio ĉi estas envolvita en flavaj kalateaj folioj kaj poste boligita.

Anstataŭ rizo, ankaŭ manioko, peĵibajo, miksaĵo de rizo kaj manioko, fazeoloj, inter aliaj produktoj estas uzataj.

La plado estas akompanata laŭ la kutimoj de ĉiu regiono de la ĝangalo, ĉar iuj loĝantoj kutime akompanas ĝin per *takaĉo*, manioko aŭ simple kun boligita kuirbanano. La ĵuano akompanas glason da brando el figo aŭ brando el maizo.

## Tipoj 
* Originala Ĵuano: La originala Ĵuano estas farita el rizo, plenigita per kokidaĵo kaj aliaj eroj, ŝajne ĝi devenas de la ĝangala marĝeno.
* ĵuano de peĵibajo: Kiel anstataŭaĵo por rizo, oni rostas maizon kaj peĵibajo (ambaŭ muelitaj) kun peco de salita fiŝo en la centro.
* Ĵuano de manioko: Ĝi havas muelitan maniokon anstataŭ rizon kaj estas plenigita per fiŝoj, ĉefe pirarukuo.
* Vespa ĵuano: Mola porka viando aldoniĝas al la rizo kaj per ĝi la pasto pretiĝas, plenigante ĝin per fritita kokidaĵo.
* Nina Ĵuano: Ĝi estas ĵuano kiu havas kokajn pecojn kun kirlita ovo anstataŭ rizo.
* Sara ĵuano: Anstataŭ rizo, prenu miksaĵon de krudaj muelitaj arakidoj, muelita maizo kaj kokinaĵa buljono.

## Vidu ankaŭ 
* *Tacacho con cecina*

## Referencoj 
* 

Kategorio:Rizo
Kategorio:Sudamerika kuirarto
Pat Garrett

**Patrick Floyd Jarvis GARRETT** (5a de Junio, 1850 - 29a de Februaro, 1908) estis usona policano de Sovaĝa okcidento, kelnero kaj limgardisto kiu famiĝis kiel mortiganto de Billy the Kid. Li estis ŝerifo de la kantono Lincoln, Nov-Meksiko kaj de la kantono Doña Ana, ankaŭ en Nov-Meksiko. Li kunaŭtoris *The Authentic Life of Billy, the Kid* kun Ash Upson, kaj dum jardekoj lia libro estis nedisputate aŭtoritata. La vivo de Garrett finis kiam li estis pafita dorse. Lia murdisto evitis justickapton.

Liaj gepatroj mortis junaj kaj la familia plantejo en Alabamo ruiniĝis. Li ĉirkaŭ 1876 estis en Teksaso ĉasante bufalojn. Poste en Nov-Meksiko estis vakero.

Fine de 1880 Garrett persekutis la bandon de Billy, mortigis kelkajn kaj finfine kaptis Billy kiu estis mortokondamnita Aprile de 1881, sed tuj fuĝis. La 14an de Julio 1881 li finfine trafis Billy, pafis nokte kaj mortigis lin. Por tujaj verkoj Billy estis heroo dum Garrett estis perfida murdisto. Tiel li reagis per verkado de sia propra versio de la farado.
eta|maldekstre|Portreto de Pat Garrett el *The Story of the Outlaws*

Poste li iĝis entreprenisto por irigacio en Teksaso. Poste li iĝis denove ŝerifo, tiam en kantono Doña Ana. Poste li estis nomita doganisto, fakte impostokolektisto, en El Paso, kie li rezistis opoziciojn pere de la apogo persona de prezidanto Theodore Roosevelt, ĝis miskonduto fare de Garrett rezultis en lia elpostenigo. Poste li havis financajn malfacilojn kaj en unu tiukadra kverelo estis mortpafita kaj oni ne certis pri kiu faris tion.

En 1973 publikiĝis la filmo *Pat Garrett and Billy the Kid*, usona malfrua vakera filmo reĝisorita de Sam Peckinpah, en kiu James Coburn aktoras kiel la Sheriff Pat Garrett-

## Notoj 
## Bibliografio 
* DeMattos, Jack. "Gunfighters of the Real West: Pat Garrett." Real West, August 1982.
* DeMattos, Jack. Garrett and Roosevelt. College Station, TX: Creative Publishing Company, 1988. ISBN 0-932702-42-2
* Gardner, Mark Lee: To Hell on a Fast Horse: Billy the Kid, Pat Garrett and the Epic Chase to Justice in the Old West. New York: William Morrow, 2009. ISBN 978-0-06-136827-1
* McCubbin, Robert G. "Pat Garrett at His Prime." NOLA Quarterly, Vol. XV, No. 2, April–June 1991.
* McCubbin, Robert G. "The 100th Anniversary of Pat Garrett's Death." True West, January–February 2008.
* Metz, Leon C. Pat Garrett: The Story of a Western Lawman. Norman, OK: University of Oklahoma Press, 1974. ISBN 0-8061-1067-8
* Metz, Leon C. "My Search for Pat Garrett and Billy the Kid." True West, August 1983.
* Metz, Leon C. "Researching the Conspiracy That Led to the Last Days of Pat Garrett." True West, September 1983.
* O'Connor, Richard. Pat Garrett: A Biography of the Famous Marshal and the Killer of Billy the Kid. New York: Doubleday & Co., 1960.
* Weisner, Herman B. "Garrett's Death: Conspiracy or Double Cross?" True West, December 1979.

Kategorio:Sovaĝa okcidento
Kategorio:Usonaj policistoj
Modřišice

**Modřišice** estas municipo en Ĉeĥio troviĝanta en distrikto Semily, regiono Liberec proksimume 3&nbsp;km sudokcidente de Turnov sur ebenaĵo sur maldekstra flanko de rivero Jizera. Vivas ĉi tie  ().

## Historio 
La unua skribmencio pri la municipo devenas el la jaro 1410.

## Loĝantaro 
## Memorindaĵoj 
* Krucifikso en vilaĝplaco
* Kamparana arkitekturo de subjizera tipo
* Statuo de sankta Johano Nepomuka en kampo ĉe la vilaĝo

## Pluaj fotoj 

Modřišice.jpg|Bieno
Modřišice (7).jpg|Statuo de Johano Nepomuka
Modřišice (6).jpg|Monumento meze de la municipo
Modřišice (5).jpg|Platano en Modřišice

Kategorio:Municipoj en distrikto Semily
Kategorio:Vilaĝoj en distrikto Semily
Kategorio:Setlejoj en Jiĉina montetaro
Kategorio:Setlejoj sur Jizera
Filma anonco

[eta|260px|Filma anonco de [Universal Pictures por la scienc-fikcia horora filmo *Frankenstein* (1931).]]
[eta|dekstre|Filmanonco de ''[Killer's Kiss* de Stanley Kubrick.]]
**Filma anonco**, **antaŭfilmo** aŭ **antaŭprezentaĵo** estas filmeto aŭ similaĵo prezentanta resumon de filmo,​ televidserio, videoludo aŭ muzikvideo. Ĝenerale, tiuj filmetoj daŭras malpli ol tri minutojn, kaj eĉ foje nur tridek sekundojn aŭ eĉ malpli, kaj ĝenerale estas akompanataj de fonmuziko rilata al la enhavo de la filmo. En multaj anoncoj oni eĉ ne mencias tiujn, kiuj aperas en la filmo, nur se ili estas tre konataj de la publiko aŭ pro ajna kialo alloga.

Filmaj anoncoj iam estis montritaj fine de projekciita longfilmo, kaj de tie venas la uzado de la anglalingva termino *trailer* (simila al termino remorko, lasta parto de veturilo).​ Tiu praktiko ne multe daŭris, ĉar la publiko tendencas forlasi la kinejon tuj post la fino de la filmo. La filmaj anoncoj nun estas montrataj antaŭ la ĉefa filmo. Poste ili estis montritaj ankaŭ dum la reklamaĵoj de televido kaj ĉe retejoj.

La anoncoj ne estas nur mallongaj resumoj, sed foje ankaŭ precizaj kopioj de scenoj de la filmo aŭ de la filmado. Tio utilas kiel orientilo por la publiko pri la enhavo de la verko, la filmostilo, la kunteksto kaj ĝenerale kiel reklamaĵo de la kinprodukto.

## Historio 
Ekde 1919, la firmao NSS (*National Screen Service'', Nacia Projekcia Servo) komencis fari rudimentajn reklamvideojn sur filmo 35mm, uzante filmmaterialon sen permeso de la studioj, por poste vendi ilin al projekciejoj, kiun montris ilin post la fino de montrita filmo. Kiam la filmstudioj rimarkis la potencialon de la antaŭfilmoj, ili komencis disponigi filmmaterialon al la NSS.

En la 2000-aj jaroj populariĝis intrigaj kampanjoj, per kiuj kelkaj filmoj estis anoncitaj kun longaj anticipoj de monatoj aŭ eĉ de jaroj antaŭ la premiero, ekzemple por sekvaĵoj de famaj filmoj aŭ epizodoj de popularaj filmoserioj kaj sagaoj.

La apero de Interreto kaj de la novaj ciferecaj teĥnologioj transformis tiun reklamformon ŝanĝante speciale la formaton kaj la manieron, per kiu la konsumanto venas al la konsumo (kiel, kiam, kie ktp).​ Ekzemple, Jutubo aŭ iTunes estas nuntempe grandaj ujoj de filmanoncoj. Alia nova tendenco estas la komisio al grandaj bonkvalitaj famaj reĝisoroj de la farado de filmanoncoj sendepende de la propra filmado mem.

## Referencoj 
## Eksteraj ligiloj 
* Frame by Frame: Film Trailers de Winston Dixon, profesoro de University of Nebraska–Lincoln Film Studies Wheeler Winston Dixon

Kategorio:Kinarto
Kategorio:Kina terminologio
Kategorio:Kinindustrio
Kategorio:Reklamo
Kategorio:Merkatiko
Killer's Kiss

'''''Killer's Kiss'''* (La kiso de murdisto, 1955) estas 67-minuta usona nigra filmo reĝisorita de Stanley Kubrick kaj verkita de Kubrick kaj Howard Sackler. Ĝi estas la dua longa filmo reĝisorita de Kubrick, la unua post lia debuto en 1953 per *Fear and Desire*. En la filmo stelulas Jamie Smith, Irene Kane, kaj Frank Silvera.

[eta|maldekstre|[Filmanonco de *Killer's Kiss*.]]
La filmo temas pri la engaĝiĝo de juna boksisto kun virino kiu estas fitraktita de sia krimula ĉefo. Kiel ĉe *Fear and Desire*, ĝi estis private financita de la familio kaj amikoj de Kubrick, kun ĉirkaŭ 40 000 dolaroj antaŭigita el la Bronksa apotekisto Morris Bousse. Kubrick ekfilmis en Times Square, kaj ofte esploris dum la filmadprocezo, eksperimentante per fotografio kaj konsiderante la uzadon de nekonvencia rigardpunktoj kaj bildoj. Li dekomence elektis registri la sonon surloke, sed trafis malfacilojn pro interferoj el la mikrofonoj, kio limigis la kameramovadon. Lia decido rezigni pri la sono en favoro de bildaro estis multekosta; post 12–14 semajnoj filmante, li elspezis ĉirkaŭ sep monatoj kaj 35 000 dolarojn laborante pri la sono.

[eta|upright|dekstre|alt=An advertisement for the film *Blackmail* Surrounding text describes the film as "A Romance of Scotland Yard" and "The Powerful Talking Picture"|Reklamafiŝo por *[Blackmail (filmo de 1929)|Blackmail* (1929). Oni indikis influojn de tiu filmo por *Killer's Kiss*.]]
La filmo de Alfred Hitchcock nome *Blackmail* (1929) rekte influis la filmon per la rimarkinda rido de rolulo, kaj Martin Scorsese siavice citis la plinovigajn filmangulojn kaj etosajn filmerojn en *Killer's Kiss* kiel influo super sia *Raging Bull* (1980). Aktorino Irene Kane, nome stelulino de *Killer's Kiss*, observis: "Stanley estas fascinanta karaktero. li pensas, ke la filmoj povas moviĝi, per minimumo da dialogo, kaj li emas sekson kaj sadismon". *Killer's Kiss'' trafis limigitan komercan sukceson kaj atingis malmultan monon kompare kun sia produktora buĝeto de 75 000 dolaroj. Kritikistoj laŭdis la kameralaboron de la filmo, sed la aktorado kaj historio estas ĝenerale konsiderata nur mezbonkvalita. Kubrick mem pensis pri sia filmo kiel amatora klopodo — studenta filmo. Spite tion, la kinhistoriisto Alexander Walker konsideris la filmon "oddly compelling" (kurioze emocia).

## Notoj 
## Bibliografio 
* Baxter, John (1997). Stanley Kubrick: A Biography. HarperCollins. ISBN 978-0-00-638445-8. p. 39.
* Duncan, Paul (2003). Stanley Kubrick: The Complete Films. Taschen GmbH. ISBN 978-3-8365-2775-0.
* LoBrutto, Vincent (1999). Stanley Kubrick: A Biography. Da Capo Press. ISBN 978-0-306-80906-4.
* Thuss, Holger (2002). Students on the Right Way: European Democrat Students, 1961–2001. H. Thuss. ISBN 978-3-8311-4129-6.
* Walker, Alexander (1972). Stanley Kubrick directs. Harcourt Brace Jovanovich. ISBN 978-0-15-684892-3.

Kategorio:Anglalingvaj filmoj
Kategorio:Filmoj aperintaj en 1955
Kategorio:Usonaj filmoj
Kategorio:Boksado
Klokočí (distrikto Semily)

**Klokočí** estas municipo en Ĉeĥio troviĝanta en distrikto Semily, regiono Liberec. Vivas ĉi tie  (). La municipo estas turisma elirpunkto ĝis rokaro Klokoĉaj rokoj kaj al burgoruino Rotštejn.

## Historio 
La unua skribmencio pri la municipo devenas el la jaro 1312.

## Loĝantaro 
## Memorindaĵoj 
* Forĝejo n-ro 2, hakita en rokmasivon, kun statuo de sankta Johano Nepomuka
* Dia torturo
* Naturrezervejo Klokoĉaj rokoj
* Klokoča burgeto – restaĵoj de rokburgeto

## Pluaj fotoj 

Klokočí 2009 (1).jpg|Klokočí
Klokočí.JPG|Klokočí
Klokočí čp. 90.JPG|Klokočí


Kategorio:Municipoj en distrikto Semily
Kategorio:Vilaĝoj en distrikto Semily
Kategorio:Setlejoj en Jiĉina montetaro
Kategorio:Setlejoj en PPR Bohemia paradizo
Olší

Nomon **Olší** havas pluraj setlejoj:
* Olší (distrikto Brno-provinco) – municipo en&nbsp;distrikto Brno-provinco
* Olší (distrikto Jihlava) – municipo en&nbsp;distrikto Jihlava
* Olší (Opařany) – parto de municipo Opařany en distrikto Tábor
* Olší (Chabeřice) – parto de municipo Chabeřice en distrikto Kutná Hora
* Olší nad Oslavou – parto de urbo Velké Meziříčí en distrikto Žďár nad Sázavou
* Olší (Brno) –  strato en Brno, en Maloměřice, laborista kolonio
* Olší (Horní Dubenky) – baza setlejunuo de municipo Horní Dubenky, distrikto Jihlava

…aŭ ankaŭ akva fluanto:
* Olší (rojo) – dekstraflanka alfluanto de rojo Oltyňský potok en distrikto Tábor
Horní Mísečky

**Horní Mísečky** (germane *Ober Schüsselbauden*) estas plej alte situanta montara domaro en Gigantmontaro. Laŭ administra flanko ĝi enfalas sub Vítkovice. Ĝi estis konstruita sur deklivoj de Medvědín en supermara alteco 1000 metroj. Ĝi troviĝas norde de Vítkovice kaj okcidente de Špindlerův Mlýn.

## Historio 
La unua montara budo estis ĉi tie konstruita en la jaro 1642. En komencoj de sia ekzistado ĉi tie loĝis ĉefe germanaj lignistoj kaj ministoj. En duono de la 20-a jarcento oni ĉi tie faris ercan esploron kaj ankoraŭ hodiaŭ estas ĉi tie videblaj restaĵoj de ŝutmontoj. Nuntempe la objektoj en Horní Mísečky servas ĉefe por refreŝigado.

## Rilataj artikoloj 
* Dolní Mísečky
* Jilemnica budo
* Skiareo Špindlerův Mlýn-Horní Mísečky
* Svinské louže
* Šmídova vyhlídka
* Montara ŝoseo de Masaryk
* Supraĵo de Vrbata
* Harrachovy kameny

## Pluaj fotoj

Kotel von Horni Misecky.jpg|Horní Mísečky
Horní Mísečky, zastávka (02).jpg|Horní Mísečky, haltejo

Kategorio:Vítkovice (distrikto Semily)
Kategorio:Domaroj en distrikto Semily
Kategorio:Setlejoj en Gigantmontaro en Ĉeĥio
Kategorio:Setlejoj en Nacia parko Gigantmontaro
Kategorio:Gigantmontara magistralo
Mříčná

**Mříčná** estas municipo en Ĉeĥio troviĝanta en distrikto Semily, regiono Liberec. Vivas ĉi tie  ().

## Historio 
La unua skribmencio pri la municipo devenas el la jaro 1356.

## Loĝantaro
## Memorindaĵoj 
* Preĝejo de sankta Katarina el Aleksandrio inkluzive de valora sonorilo el la jaro 1484
* pordego de evangelia tombejo
* kamparana domo n-ro 1
* vico da konstruaĵoj de subkarkonoŝa arkitekturo
* naskodomo de Jan Buchar

## Personecoj 
Naskiĝis ĉi tie:
* Jan Buchar (1859–1932), propaginto de skiado kaj turismo
* Jan Buchar (1895–1988), popola rakontisto kaj verkisto

Personoj kunigitaj kun la municipo:
* Václav Vrbata (1885–1913), agadinto de skiista tragedio komune kun Bohumil Hanč
* Pavel Bobek (1937–2013), ĉeĥa kantisto, ĉi tiea dometisto

## Pluaj fotoj 

Mříčná - kostel sv. Kateřiny.jpg|Preĝejo de sankta Katarina el Aleksandrio
Mříčná - evangelický hřbitov 9542.JPG|pordego de evangelia tombejo
Mříčná 1.JPG|domo n-ro 1

Kategorio:Municipoj en distrikto Semily
Kategorio:Vilaĝoj en distrikto Semily
Kategorio:Setlejoj en Karkonoŝa cismontaro
Emil Grábner

**Emil Grábner,** laŭ hungarlingve kutima nomordo **Grábner Emil** estis hungara agronomo, plibonigisto. Lia familia nomvarianto estis *Grabner*.

Emil Grábner naskiĝis la  en Gyula, li mortis la  (laŭ hungara Vikipedio la mortotago estas la 15-a) en Mosonmagyaróvár.

## Biografio 
Emil Grábner akiris agronomian diplomon en Ekonomia Akademio (Magyaróvár) en 1896. Post longa eksterlanda studvojaĝo li estis asistanto en 1898, post 3 jaroj lektoro. Li establis instituton pri selektado de kreskaĵoj en 1909 kaj li estis institutestro inter 1913 kaj 1936, poste li pensiuliĝis. Tamen li laboris ĝismorte dum la emeritaj jaroj. Li doktoriĝis en 1952 ĉe la Hungara Scienca Akademio.

## Elektitaj kontribuoj 
* *A kerti vetemények szántóföldi termelése* (1900)
* *Szálas takarmánynövények termesztése* (kunaŭtoro, 1907)
* *A gazdasági növények nemesítése* (1908)
* *A gabonafélék termesztése* (1908)
* *Újabb tapasztalatok a burgonyatermesztés terén* (1909)
* *A szőlő trágyázása* (1911)
* *A magyar búza nemesítése* (1913)
* *Hogyan lett Nyomorfalvából Gazdagfalva* (1919)
* *Szántóföldi növénytermesztés* (1935)

## Memorigiloj 
* strato kaj memortabulo en Mosonmagyaróvár

## Fontoj 
* hungarlingva biografio
* hungarlingva biografio (la koncerna teksto estas legebla en la 659-a paĝo)

## Referencoj 
Kategorio:Hungaraj agronomoj
Kategorio:Hungaraj plibonigistoj
Rudolf Giovannini

**Rudolf Giovannini** aŭ *Giovannino de Giovannini Rudolf*, laŭ hungarlingve kutima nomordo **Giovannini Rudolf** estis hungara farmaciisto pri spicherboj, oficisto.
eta|
Rudolf Giovannini naskiĝis la  en Füzesabony, li mortis la  en Budapeŝto.

## Biografio 
Rudolf Giovannini estis armea apotekisto dum la 1-a mondmilito, dum li akiris farmacian diplomon en Scienca Universitato de Budapeŝto en 1919. Komence li estis vendisto pri spicherboj en Hódmezővásárhely. Inter 1924 kaj 1936 li estis oficisto en Ministerio pri agrikulturo (Hungario), poste li gvidis laborejon pri spicherboj, ekde 1947 en rango komisaro. De 1950 ĝis la emeritiĝo en 1963 li laboris en instituto. Li ricevis titolon ekonomia konsilisto en 1940, ŝtatan premion en 1958. Li dufoje edziĝis, la unua edzino naskis filinon en 1924, la dua 2 filojn en 1934 kaj 1940.

## Elektitaj kontribuoj 
* *A magyar gyógynövény hatása* (kunaŭtoro, 1926)
* *Útmutató gyógynövénygyűjtők és beváltók részére* (1930, 1937, 1940, 1941, 1945)
* *A gyakorlatban használt fűszerek* (1940)
* *Egy kevés mithológia a gyógynövényekkel kapcsolatban* (1943)
* *Magyar gyógynövények I-II.* (kunaŭtoro, 1948)
* *Gyógynövényeink* (kunaŭtoro, 1958, 1961)

## Fontoj 
* hungarlingva biografio kun foto (la koncerna teksto estas legebla en la 637-a paĝo)
* hungarlingva biografio kun foto
* hungarlingva biografio (la koncerna teksto estas legebla pli malsupre) 
* hungarlingva biografio
* hungarlingva biografio
* hungarlingva biografio

## Referencoj 
Kategorio:Hungaraj farmaciistoj
Kategorio:Hungaraj oficistoj
Kategorio:Budapeŝtanoj
(127535) 2002 XL14

**(127535) 2002 XL14** estas marsrenkonta asteroido malkovrita la  en la kadro de la astronomia kampanjo *Lincoln Near-Earth Asteroid Research* elde la situejo de Socorro de la Laboratorio Lincoln (Nov-Meksiko, Usono).

## Orbito 
Ĝi estas proksima de la orbita resonanco 3:5 kun Marso.

Ĝia discentra orbito malproksime ekstere tanĝas tiun de Marso. Ĝia marsa MOID estas 0,23817 astronomia unuo, tie estas 35,630 milionoj da km.

## Eksteraj ligiloj
* 
* 
* 

Kategorio:Marsrenkontaj asteroidoj
Kategorio:Malkovrita de LINEAR
Kategorio:Astronomiaj objektoj malkovritaj en 2002
Supraĵo de Vrbata

**Supraĵo de Vrbata** (ĉeĥe *Vrbatovo návrší*) en Gigantmontaro troviĝas sur montodorso kun nomo Krkonoš inter ĉefa montopinto de Harrachovy kameny kaj pinto Zlaté návrší. Sur la montodorso kondukas limo de Špindlerův Mlýn kaj Vítkovice, kiu estas samtempe limo de Regiono Liberec kaj Regiono Hradec Králové. La supraĵo situas proksimume 5 km nordokcidente de Špindlerův Mlýn kaj 7 km nordoriente de Rokytnice nad Jizerou, proksimume 3 km sude de la ŝtatlimo kun Pollando.

## Alirebleco 
La aliro eblas sur ruĝa  turisma marko de Špindlerův Mlýn tra Horní Mísečky aŭ el alia flanko de Rokytnice tra Dvoračky. Plua ebleco estas aliro de Labská bouda, proksima ĉirkaŭ 2 km norde.

Proksime sub la montopinto finiĝas Montara ŝoseo de Masaryk el la jaroj 1934–1936, la sektoro el Horní Mísečky estas parto de ŝoseo II/286, sed por publika trafiko nealirebla. En somera sezono veturas el Horní Mísečky ĝis Budo de Vrbata aŭtobusa linio por aparta veturpago.

## Tumulo 
eta|200ra|maldekstra|Tabelo sur la tumulo de Hanč kaj Vrbata
Supraĵo de Vrbata estas nomita laŭ Václav Vrbata kaj rekte sur la pinto situas **Tumulo de Hanč kaj Vrbata** por memoro de tragika morto de Václav Vrbata kaj Bohumil Hanč dum internacia konkurso en skikurado or 50 kilometroj, okazinta la 24-a de marto 1913. Dum la konkurso ekstreme malboniĝis la vetero, dum la alta vento venis neĝblovado kaj tre sinkis la temperaturo. Krom Bohumil Hanč ili sukcesis ĉiujn konkursantojn haltigi kaj nuligi la konkurson. Vrbata tiam donis al Hanč, provante lin savi, parton de sia vestaĵo, pro kio li fine oferis eĉ sian vivon - lia frostinta korpo estis trovita ĝuste en tiuj ĉi lokoj. Por lia rememoro estas hodiaŭ la 24-a de marto festata kiel Tago de Montara savoservo.

Dum varmaj someraj tagoj estadas sur la tumulo observata fajro de Sankta Elmo.

Proksimume 150&nbsp;metroj sudoriente de la pinto situas Budo de Vrbata, netutaj 300&nbsp;metroj nord-nordoriente de ĝi troviĝas monumento de Hanč.

## Rilataj artikoloj 
* Václav Vrbata
* Bohumil Hanč
* Harrachovy kameny

## Eksteraj ligiloj 
* Supraĵo de Vrbata sur Tisicovky.cz
* Hanč kaj Vrbata sur Turnovsky.denik.cz

Kategorio:Montoj en Gigantmontaro
Kategorio:Montoj en distrikto Semily
Kategorio:Montoj en distrikto Trutnov
Kategorio:Montoj kun alteco inter 1000 kaj 1999 m
Kategorio:Geografio de Špindlerův Mlýn
Kategorio:Vítkovice (distrikto Semily)
Kategorio:Geografiaj objektoj nomitaj laŭ personoj
Estressin (stacidomo)

**Estressin** estas franca stacidomo sur linio Paris-Lyon - , situanta en  , en departemento Isère, regiono Aŭvernjo-Rodano-Alpoj.

Temas pri stacidomo de Société nationale des chemins de fer français (SNCF), priservata de trajnoj  Aŭvernjo-Rodano-Alpoj.

Ĝi situas ĉe kilometra punkto (PK)  de la linio Paris-Lyon - Marseille-St-Charles (830000).

## Vidu ankaŭ 
* Vienne (Isère)

## Eksteraj ligiloj 
* 
* 

Kategorio:Stacidomoj de Francio
Kategorio:Fervojaj stacioj en Isère
Kategorio:Vienne (Isère)
Ludwig Greiner

**Ludwig Greiner** [ludvig grejner], slovake **Ľudovít Greiner**, laŭ hungarlingve kutima nomordo kaj transskribo **Greiner Lajos** estis hungaria germana arbaristo.

Ludwig Greiner naskiĝis en 1796 en Lichtentanne (Germanio), li mortis la  en Jolsva (Hungara reĝlando, Aŭstrio-Hungario, nuntempa Jelšava en Slovakio).

## Biografio 
Ludwig Greiner post mezlernejo li studis pri arbaroj, pli poste li praktikadis en pluraj lokoj de Aŭstra Imperio, kie nuntempe estas Pollando kaj Ukrainio. Li finis sian edukon en Teknika Universitato (Vieno) (1824-1826). Inter 1828 kaj 1874 li estis ĉefo de arbaraj bienoj de duko en Hungara reĝlando, poste li pensiuliĝis. Intertempe li estis ankaŭ fabrikestro 3 jarojn en fabriko de la duko. Li partoprenis en fondo de la hungara arbarista asocio. Li determinis en 1838 per triangulado la altojn de la ĉefaj pintoj de Altaj Tatroj pli precize. Li edziĝis dufoje pro vidviĝo, la unua edzino naskis 9 gefilojn.

## Elektitaj kontribuoj 
* *Beiträge zur Kenntniss des ungarischen Forstwesens und des Forstwesens im Allgemeinen* (1843)
* *Wodurch könnte dem sehr fühlbaren Holzmangel und der Waldverwüstung in unserer Gegend Zipsen am zweckmässigsten abgeholfen werden* (premiita, 1845)
* *Forststatistik der Waldungen des Gömörer Comitates in Ungarn* (1873)
* ''Instruktion zur Führung der Forstertragskontrolle in den Hochwaldungen der herzoglich Coburg'schen herrschaften Murány u. Kapsdorf'' (1882)

## Fontoj 
* hungarlingva biografio kun bildo
* hungarlingva biografio
* hungarlingva biografio

## Referencoj 
Kategorio:Germanaj arbarinĝenieroj
Kategorio:Germanaj montogrimpistoj
Harrachovy kameny

**Harrachovy kameny** (germane *Harrachsteine*, esperante: *Ŝtonoj de Harrach*) estas kun alteco 1421 m la deka plej alta monto de ĉeĥa flanko de Gigantmontaro, situanta 6 km nordokcidente de Špindlerův Mlýn kaj 6 km nordoriente de Rokytnice nad Jizerou.

Sur la montopinto etendiĝas granitaj roketoj, de sur kiu estas belaj belvidoj. Direkte al transiras la supraĵa plataĵo en rokdeklivoj de Velká Kotelní jáma, la nordaj deklivoj estas pli mildaj kaj troviĝas sur ili kelke da malpezaj fortikaĵoj. La kreskaĵaron kreas maldensaj insuletoj de mugo kun malofta apero de piceoj.

## Alirebleco 
La aliro eblas sur ruĝa  turisma marko de Špindlerův Mlýn tra Horní Mísečky aŭ el la alia flanko de Rokytnice tra Dvoračky kaj ĉirkaŭ Kotel. Plua ebleco estas aliro de Labská bouda, proksima ĉirkaŭ 2 km norde.

## Rilataj artikoloj
* Supraĵo de Vrbata

## Pluaj fotoj

Herrachstein von der Kesselkoppe.jpg|Harrachovy kameny
Harrachovy kameny, řopík (01).jpg|Malpeza fortikaĵo sur Harrachovy kameny

## Eksteraj ligiloj 
* Harrachovy kameny sur Treking.cz
* Harrachovy kameny sur Tisicovky.cz

Kategorio:Montoj en Gigantmontaro
Kategorio:Montoj en distrikto Semily
Kategorio:Montoj kun alteco inter 1000 kaj 1999 m
Kategorio:Rokformacioj en distrikto Semily
Kategorio:Rokformacioj en Gigantmontaro
Kategorio:Vítkovice (distrikto Semily)
Seán MacBride

**Seán MacBride (**naskiĝis  en Parizo kaj mortinta  en Dublino) estis irlanda advokato, ĵurnalisto, diplomato, pacaktivulo kaj politikisto, ĉeestinta la internacian medion.

Li estis stabestro de la Irlanda Respublika Armeo kiun li forlasis en 1936 por iĝi politikisto. Li estas kunfondinto de Amnestio Internacia kaj en 1974, li ricevis la Nobel-premion pri paco pro esti homo kiu "mobilizis la konsciencon de la mondo en la batalo kontraŭ maljusto". Li estis la Alta Komisaro de Unuiĝintaj Nacioj por Namibio.

## Eksteraj ligiloj 
La Macbride raporto "*Komunikado kaj Socio Hodiaŭ kaj Morgaŭ, Multaj Voĉoj Unu Mondo, Al nova pli justa kaj pli efika monda informo- kaj komunikado-ordo"*. Kogan Page, London/Uniput, Novjorko/Unesko, Parizo. Unesko, 1980.

## Vidu Ankaŭ 
* MacBride Raporto

* Nitobe-simpozio
* Novmonda komunika ordo

Kategorio:Nobel-premiitoj pri paco
Kategorio:Personoj de Amnestio Internacia
Kategorio:Irlandaj politikistoj
Kalvinana preĝejo (Balatonarács)

La **kalvinana preĝejo** estas historia monumento en urbo Balatonfüred (Hungario), en kvartalo Arács, kiu pli frue estis memstara vilaĝo *Balatonarács*.

## Historio 
Laŭ dokumento la unua protestanta grupo fondiĝis ĉirkaŭ 1545. La unua protestanta kirko estis konstruita inter 1700-1702 (en tiu loko nun estas katolika kirko). Post duonjarcento sekvis la kontraŭreformacio, en 1754 ĝendarmoj volis forigi la kalvinanojn el la preĝejo, sed la protestantoj kontraŭstaris. Tamen post monatoj la okupo jam sukcesis fare de soldatoj kun ĉevaloj. La diservoj okazis poste en la proksimaj vilaĝoj. En Arács denove estis konstruita kalvinana kirko inter 1784-1786 (ankaŭ kalvinana lernejo konstruiĝis). La turo estis konstruita nur en 1921, dum la sentura periodo ligna sonorilostablo funkciis. En 2017 kalvinana infanĝardeno ekfunkciis.

## Konstruaĵo 
La preĝejo situas sola en korto, sed la pastra loĝejo estas tre proksime. La fasado estas simetria, meze la turo reliefas, kie la enirejo funkcias. La turopinto estas piramida. Malantaŭ la turo la navo etendiĝas, sed male la kutimojn ne laŭlonge, sed laŭlarĝe.

## Fontoj 
* hungare kun fotoj
* hungare kun fotoj

eta|maldekstre|
Balatonarács
Kategorio:Kristanaj preĝejoj en Balatonfüred
Dvoračky

:*Eble vi serĉas: Dvorečky.*

**Dvoračky** (germane *Hofbaude*) estas montara budo en Gigantmontaro, situanta en supermara alteco 1140 m sur suda deklivo de monto Lysá hora.

## Alirebleco 
Dvoračky situas sur vojkruciĝo de turistaj vojoj kaj ĝi estas alirebla el multaj direktoj:

 - el Rokytnice nad Jizerou ĉirkaŭ akvofalo Huťský vodopád (4 km)
 - el domaro Rezek ĉirkaŭ Vlčí hřeben (6 km)
 - el Harrachov tra disvojiĝo Ručičky (7,5 km)
 - el Špindlerův Mlýn tra Supraĵo de Vrbata, ĉirkaŭ Kotel kaj Růženčina zahrádka (11 km)

## Historio 
Dvoračky estas tre malnova budo, fondita en la jaro 1707 fare de familio Schier kiel montara agrikultura kamparana domo por bredado de brutaro sur ĉirkaŭaj ampleksaj herbejoj. La devena nomo estis Rokytenské dvorské boudy. En marto de 1893 la devena budo forbrulis kaj la bruligejon aĉetis grafo Harrach kaj alikonstruis ĝin en abunde vizitatan gastejon. En februaro de 1902 ĉi tie okazis la sepa majstreco de Bohemio en skiado. Ekde la jaro 1923 oni komencis uzi en Gigantmontaro la tn. mutaj markoj, inter kiuj ne mankis marko por Dvoračky. Memorlibro pruvas rarajn gastojn, ekzemple prezidenton d-ron Edvard Beneš kun la edzino Hana, kiuj ŝatis Gigantmontaron kaj en Dvoračky ili pasis libertempon antaŭ la dua mondmilito kaj en la jaro 1945.

## Pluaj fotoj

Němá značka Dvoračky (retouched).jpg|Muta marko Dvoračky
Dvoracky 001.jpg|Dvoračky
Chata Dvoračky.jpg|Kabano Dvoračky

## Eksteraj ligiloj 
* Oficiala paĝaro Dvoracky.cz

Kategorio:Montaraj kabanoj kaj hoteloj en Gigantmontaro en Ĉeĥio
Kategorio:Montaraj kabanoj en distrikto Semily
Kategorio:Rokytnice nad Jizerou
Asian Dub Fondation

**Asian Dub Foundation** (ADF) estas angla alternativa elektronika muzika grupo. Ĝi miksas Duobligon, Hiphopon, Dancehalon, Drumenbason, Regeon, Ĝangalon, Bhangraon kaj poprokon.

La grupo koncertas en malsamaj formoj: kiam ĝi estas anoncita kiel *Asian Dub Foundation*, ĝi estas la tuta grupo, sed se temas pri la *Asian Dub Foundation Sound System*, nur la DJ miksas kaj ludas la muzikon de aliaj artistoj, unu aŭ du MC-oj repante.

La anoj de la grupo administras la *Asian Dub Foundation Education* (ADFED) en Londono, kiu celas ebligi al ĉiuj produkti muzikon senpage per dek-monataj kursaroj. Filio estis kreita en Amsterdamo de iama lernanto.

## Anoj 
### Fondintaj anoj 
* Dr. Das
* Master D (Deeder Zaman)
* Pandit G
* Chandrasonic

### Nuntempaj anoj 
* Steve Chandra Savale (Chandrasonic)
* Aktar Ahmed (Mc Aktarvata)
* Rocky singh
* Ghetto Priest
* Nathan "flutebox" Lee
* Dr Das

## Diskaro 
* Facts & Fictions (1995)
* R.A.F.I. (1997)
* Rafi's Revenge (1998)
* Conscious Party (1998)
* Community Music (2000)
* Frontline 1993-1997: Rareties and Remixes (2001)
* Enemy Of The Enemy (2003)
* Asian Dub Foundation Live: Keep Bangin' On The Walls (2003)
* Tank (2005)
* Time Freeze (2007)
* Punkara (2008)
* A History of Now (2011)
* More Signal More Noise (2015)
* Access denied (2020)

Kategorio:Muzikaj grupoj fonditaj en 1993
Kategorio:Elektronika muziko
Kategorio:Anglaj muzikaj grupoj
Observatorio Oakley

La **Observatorio Oakley** estas astronomia observatorio en Usono, funkciigita de la Instituto de Teknologio Rose-Hulman (*Rose-Hulman Institute of Technology*) de Terre Haute (Indianio, Usono). Ĝia MPC kodo estas **916**.

La Observatorio Oakley estas eduka observatorio kun ok konstante muntataj instrumentoj. Unu estas refraktoro de 6 coloj (152 cm) konstruita de *Clark and Sons* en 1886. La aliaj estas reflektaj teleskopoj de 8 ĝis 22 coloj (203 ĝis 539 cm). Krom uzo por astronomiaj kursoj, lernantoj uzas la observatorion por esplorado aǔ amuzo. Pluraj malgrandaj planedoj estis malkovritaj elde la observatorio de la Instituto Rose-Hulman, precipe far'de la usona astronomo Chris Wolfe.

## Malkovrita asteroidoj 
La malkovro de 4 asteroidoj estis senpere kreditita de Minor Planet Center al la **Observatorio Oakley** sub nomoj de *Oakley* aǔ *Terre Haute*.

## Notoj kaj referencoj 
## Eksteraj ligiloj 
*  Observatorio Oakley, oficiala paĝaro
*  Instituto de Teknologio Rose-Hulman, oficiala paĝaro

Oakley
Kategorio:Indianio